Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: 1. melléklet a 219/2011. (X. 20.) Korm. rendelethez
Paragraph Index: 336

b) amelyek egymás után úgy égnek el, hogy csak kismértékû robbanással vagy kivetéssel, vagy ezek egyidejû fellépésével járnak.” 1.4 alosztály: „Olyan anyagok és tárgyak, amelyek csak csekély robbanásveszélyt jelentenek szállítás közbeni meggyulladásuk vagy beindulásuk esetében. A hatások lényegében a küldeménydarabra korlátozódnak, és általában nem következik be jelentõsebb méretû repeszdarabok keletkezése vagy a repeszdarabok nagyobb távolságra való szétrepülése. Kívülrõl ható tûz nem vonja maga után a küldeménydarab teljes tartalmának gyakorlatilag azonnali felrobbanását.” 1.5 alosztály: „Rendkívül kis mértékben érzékeny, tömegrobbanás veszélyét magukba rejtõ anyagok, amelyek érzéketlensége olyan, hogy normális szállítási körülmények között beindulásuk vagy égésük robbanásba való átmenetének valószínûsége rendkívül csekély. Minimális követelmény ezen anyagokra nézve, hogy a külsõ tûz hatásának vizsgálata során nem szabad felrobbanniuk.” 1.6 alosztály: „Rendkívül érzéketlen tárgyak, amelyeknél nem áll fenn a teljes tömeg felrobbanásának veszélye. Az ilyen tárgyak csak rendkívül érzéketlen robbanóanyagokat tartalmaznak, és bizonyítottan elhanyagolható a véletlen inicializálásuk vagy beindulásuk valószínûsége. A veszély egyetlen tárgy felrobbanására korlátozódik.” E meghatározás magában foglalja a tárgyakba töltött robbanó- vagy pirotechnikai anyagokat és készítményeket is. Robbanó- vagy pirotechnikai anyagokat, vagy készítményeket tartalmazó tárgyak esetében, amennyiben a tárgyba töltött anyag vagy készítmény mennyisége ismert, akkor azt a mennyiséget kell e rendelet alkalmazása céljából figyelembe venni. Amennyiben a mennyiség nem ismert, akkor e rendelet alkalmazása céljából az egész tárgyat robbanóanyagnak kell tekinteni.

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes